
Jeg elsker at hjælpe (Danish Bedtime Collection)

Flere fantastiske børnebøger

Collect them all! | Saml dem alle!

Jimmy hoppede op og ned i bilen af begejstring.

”Vi skal til stranden!” råbte han glad. ”Vi skal til stranden!”

Far lo og åbnede bagagerummet. ”Lige præcis!” sagde han ”Solen skinner, og vi vil gerne afsted hurtigt.”

”Vil du ikke hjælpe til med at bære tingene ud til bilen? Dine brødre er allerede i gang med at hjælpe.”

Jimmy holdt op med at hoppe og så hen mod deres hoveddør.

Jimmys to ældre brødre var i gang med at hjælpe til med at bære ting ud til bilen.

Den ældste bror havde farverige spande og skovle i hånden, og den mellemste bror bar picnickurven.

“Kom, Jimmy!” kaldte mor fra døren. ”Du kan bære posen med håndklæder eller den her lille strandstol. Det er ikke så svært.”

Jimmy så på håndklæderne og stolen. ”Nej tak!” sagde han med et grin. ”Jeg er lige i gang med at HOPPE!”

Den skov, de boede i, lå ikke særlig langt fra stranden, og Jimmy kunne slet ikke sidde stille på turen af lutter begejstring.

Da hans så strandens gyldne sand og havets glitrende blå vand, begyndte han at hoppe i sædet.

”Så er vi her,” sagde far. 

Jimmy stod ud af bilen. ”Det her er fantastisk!” udbrød han og løb ned mod vandet.

”Vent!” råbte mor efter ham. ”Du skal hjælpe til med at tage alting ud af bilen.”

Jimmy vendte sig om og vinkede til sin familie. ”Nej tak!” sagde han ”Jeg skal bygge et KÆMPESTORT SANDSLOT!”

Han løb hen og fandt et perfekt sted på stranden og begyndte at grave med sine hænder.

Jimmy var så optaget af at grave, at han slet ikke lagde mærke til, at hans familie gik frem og tilbage og bar tingene fra bilen ned til stranden.

I mellemtiden blev sandslottet større og større.

”Mit slot skal være stort nok til, at en konge og dronning får lyst til at flytte ind!” sagde Jimmy mens han forestillede sig småbitte riddere og tjenestefolk, der løb rundt indenfor.

Mens Jimmy byggede sit slot, ledte hans brødre efter muslingeskaller.

Far tog sig en dukkert, og mor lå på et håndklæde lidt længere oppe ad stranden.

Jimmy var så optaget af sit slot, at han ikke lagde mærke til, hvad resten af hans familie lavede, før...

“Pas på!” hørte Jimmy far råbe.

Han så op lige idet en kæmpestor bølge rejste sig fra havet foran ham!

”Åh nej!” skreg Jimmy, da bølgen skyllede ind over ham. Da vandet trak sig tilbage, lå Jimmy på ryggen og forsøgte at få vejret igen.

”Ad!” Jimmy spyttede saltvand ud og trak tang væk, der havde sat sig fast bag hans ører.

Så så han hen mod sit sandslot for at se, hvad der var sket med det.

